b'\n_START_ARTICLE_\nHullulammi\n_START_SECTION_\nMaantiede\n_START_PARAGRAPH_\nHullulammi sijaitsee Salkolanj\xc3\xa4rven ja Hullunm\xc3\xa4en v\xc3\xa4liss\xc3\xa4 ja sen l\xc3\xa4pi virtaa Uittoonsuolta l\xc3\xa4htev\xc3\xa4 oja. Lammesta laskee 260 metri\xc3\xa4 pitk\xc3\xa4 oja Salkolanj\xc3\xa4rveen. Entisest\xc3\xa4 suuresta lammesta on j\xc3\xa4ljell\xc3\xa4 kosteikko ja kaksi pient\xc3\xa4 lammikkoa. Suurempi lammikko on 80 metri\xc3\xa4 pitk\xc3\xa4 ja sen pinta-ala on 0,22 hehtaaria ja rantaviivan pituus on 200 metri\xc3\xa4. Moreenimaalle kosteikon reunalle on rakennettu yhdeks\xc3\xa4n loma-asuntoa. Lammen l\xc3\xa4helle p\xc3\xa4\xc3\xa4see polkua pitkin, joka erkanee yhdystielt\xc3\xa4 13508.\n_START_SECTION_\nHistoria\n_START_PARAGRAPH_\nVuoden 1855\xe2\x88\x921856 Kalmbergin kartastossa j\xc3\xa4rven nimi kirjoitettiin "Hullulampi" ja se piirrettiin pitk\xc3\xa4ksi lammeksi, joka oli pituudeltaan puolet Salkolanj\xc3\xa4rven leveydest\xc3\xa4. Lammen pohjoispuolella oli toinenkin lampi, josta virtasi oja Hullulampeen. Vuoden 1884 Senaatin kartastossa lampi oli samanniminen ja samankokoinen. Lammen laskuoja l\xc3\xa4hti lammen it\xc3\xa4p\xc3\xa4\xc3\xa4st\xc3\xa4. Lammen ja Salkolanj\xc3\xa4rven v\xc3\xa4liin oli piirretty kaksi pient\xc3\xa4 lamparetta. Nyky\xc3\xa4\xc3\xa4n lampareiden paikalla on avosuota.'